CELEX: 32013R0264
Language: hu
Date: 2013-03-18 00:00:00
Title: A Bizottság 264/2013/EU végrehajtási rendelete ( 2013. március 18. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Cipolla Rossa di Tropea Calabria [OFJ])

22.3.2013   
            
            
               HU
            
            
               Az Európai Unió Hivatalos Lapja
            
            
               L 82/28
            
         A BIZOTTSÁG 264/2013/EU VÉGREHAJTÁSI RENDELETE
   (2013. március 18.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Cipolla Rossa di Tropea Calabria [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdésének második albekezdésére,
   mivel:
   
               (1)
            
            
               2013. január 3-án hatályba lépett az 1151/2012/EU rendelet. A rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).
            
         
               (2)
            
            
               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 284/2008/EK bizottsági rendelet (3) alapján bejegyzett „Cipolla Rossa di Tropea Calabria” oltalom alatt álló földrajzi jelzéshez kapcsolódó termékleírás módosításának jóváhagyására irányul.
            
         
               (3)
            
            
               A kérelem a termékleírásnak a hagyma megjelenése, csomagolása és címkézése tekintetében való módosítására irányul.
            
         
               (4)
            
            
               A Bizottság megvizsgálta és indokoltnak találta a szóban forgó módosítást. Mivel a módosítás kisebb jelentőségű, azt a Bizottság az 1151/2012/EU rendelet 50–52. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Cipolla Rossa di Tropea Calabria” oltalom alatt álló földrajzi jelzés termékleírása e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes dokumentum e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 18-án.
      
         
            a Bizottság részéről, az elnök nevében,
         Dacian CIOLOȘ
         
            a Bizottság tagja
         
      
   
   
      (1)  HL L 343., 2012.12.14., 1. o.
   
      (2)  HL L 93., 2006.3.31., 12. o.
   
      (3)  HL L 86., 2008.3.28., 21. o.
   
      I. MELLÉKLET
      A Bizottság jóváhagyja a „Cipolla Rossa di Tropea Calabria” oltalom alatt álló földrajzi jelzéshez tartozó termékleírás következő módosítását:
      
                  —
               
               
                  Az 5. cikk 6. és 7. bekezdésében az alábbi szöveg:
                  
                     „A betakarítást követően az újhagymákról eltávolítják a külső, földdel szennyezett buroklevelet, majd szárukat visszavágják 40 cm-re, és kötegelve dobozokba rakják.
                     A külső buroklevelek eltávolítása után a frissfogyasztású hagymák szárát szükség esetén – amennyiben hosszúságuk meghaladja a 60 cm-t – visszavágják, majd 5–8 kg-os kötegekben ládákba vagy dobozokba rakják.”
                  
                  így módosult:
                  
                     „A betakarítást követően az újhagymákról eltávolítják a külső, földdel szennyezett buroklevelet, majd szárukat visszavágják 30–60 cm-re, és kötegelve dobozokba rakják.
                     A külső buroklevelek eltávolítása után a frissfogyasztású hagymák szárát szükség esetén 35–60 cm-re visszavágják, majd 1,5–6 kg-os kötegekben ládákba vagy dobozokba rakják.”
                  
               
            
                  —
               
               
                  A 9. cikk 2. bekezdésében az alábbi szöveg:
                  
                     „A »Cipolla Rossa di Tropea Calabria« oltalom alatt álló földrajzi jelzéssel ellátott hagymát a forgalomba hozatal előtt az alábbi módon csomagolják:
                     
                                 —
                              
                              
                                 Az újhagymákat kötegelik, majd karton, műanyag vagy fa ládákba teszik, eladásra készen;
                              
                           
                                 —
                              
                              
                                 a frissfogyasztású hagymát 5–8 kg-os kötegekben ládákba vagy dobozokba helyezik.”
                              
                           
                  így módosult:
                  
                     „A »Cipolla Rossa di Tropea Calabria« oltalom alatt álló földrajzi jelzéssel ellátott hagymát a forgalomba hozatal előtt az alábbi módon csomagolják:
                     
                                 —
                              
                              
                                 az újhagymát kötegelik, majd karton, műanyag vagy fa ládákba teszik, eladásra készen,
                              
                           
                                 —
                              
                              
                                 a frissfogyasztású hagymát 1,5–6 kg-os kötegekben ládákba vagy dobozokba helyezik.”
                              
                           
                  A csomagolás méretének rugalmasabb megválasztása, valamint a piac új csomagolástechnikai igényeinek kielégítése érdekében módosításra kerültek a termék csomagolásra történő előkészítésére vonatkozó előírások.
               
            
                  —
               
               
                  A 9. cikk 4. bekezdésében az alábbi szöveg:
                  
                     „A fonat készítéséhez – mérettől függetlenül – legalább 6 fej hagyma szükséges, és egy csomagon belül a számuknak és súlyuknak azonosnak kell lenniük.”
                  
                  így módosult:
                  
                     „A fonat készítéséhez – mérettől függetlenül – legalább 6 fej hagyma szükséges.”
                  
                  A hagyományos „fonat” készítésekor a helyi termelők egyedivé tehetik a fonatokat azáltal, hogy szabadon választható számú és méretű hagymát használnak a fonatok elkészítéséhez.
               
            
                  —
               
               
                  A 9. cikk 7. bekezdésében az alábbi szöveg:
                  
                     „A kötegelt újhagymát és frissfogyasztású hagymát, valamint a fonatba kötött, tárolásra szánt hagymát a forgalomba hozatalkor matricával jelölik, amelyen a logó és a védjegy biztosítja a termék egyértelmű felismerhetőségét.”
                  
                  így módosult:
                  
                     „A kötegelt újhagymán és frissfogyasztású hagymán, valamint a fonatba kötött, tárolásra szánt hagymán forgalomba hozatalkor az uniós logó, és a termék védjegye szerepel egy matricán, vagy egyéb anyagon, míg a ládákba vagy dobozokba helyezett frissfogyasztású hagyma valamennyi kötegén teljes címkét kell elhelyezni, amelyen – a termék nyomon követhetősége és tökéletes beazonosíthatósága céljából – fel kell tüntetni a cégnevet, az uniós logót, valamint a termék védjegyét és típusát.”
                  
                  A „Cipolla Rossa di Tropea Calabria” kötegelt, frissfogyasztású típusára vonatkozó előírás szerint minden egyes kötegen címkét helyeznek el, amelyen feltüntetik a cégnevet, az uniós logó ábráját, a termék védjegyét, és a termék típusát. Ily módon minden egyes kötegen megtalálható a címke, amely valamennyi olyan információt tartalmaz, amelyekre a fogyasztónak szüksége van a termék helyes azonosításához.
               
            
                  —
               
               
                  A termékleírásban a 2081/92/EGK rendeletre történő hivatkozások módosításra kerültek.
               
            
   
      II. MELLÉKLET
      
         EGYSÉGES DOKUMENTUM
      
      A Tanács 510/2006/EK rendelete (1)
      
      
         „CIPOLLA ROSSA DI TROPEA CALABRIA”
      
      EK-szám: IT-PGI-0105-0369-2011.9.28.
      
         OFJ ( X ) OEM ( )
      
      1.   Elnevezés
      
      „Cipolla Rossa di Tropea Calabria”
      2.   Tagállam vagy harmadik ország
      
      Olaszország
      3.   A mezőgazdasági termék vagy élelmiszer leírása
      
      3.1.   A termék típusa
      
      
                  1.6. osztály.
               
               
                  Gyümölcs-, zöldség- és gabonafélék, nyersen vagy feldolgozva
               
            3.2.   A termék leírása, amelyre az 1. pontban található elnevezés vonatkozik
      
      A „Cipolla Rossa di Tropea Calabria” oltalom alatt álló földrajzi jelzés (OFJ) az Allium cepa fajtát jelöli, a következő őshonos ökotípusokra korlátozva, amelyek formájuk és a fényperiódus hatására kialakuló csírázásuk koraisága alapján térnek el egymástól:
      
                  —
               
               
                  „Tondo Piatta” vagy primőr,
               
            
                  —
               
               
                  „Mezza Campana” vagy közepesen korán érő,
               
            
                  —
               
               
                  „Allungata” vagy késői érésű.
               
            A termékeknek három típusát különböztetjük meg:
      
                   
               
               
                  
                     Újhagyma:
                  
                              —
                           
                           
                              szín: fehéres-rózsaszínes-lilás
                           
                        
                              —
                           
                           
                              íz: édes, zsenge
                           
                        
                              —
                           
                           
                              méret: a közösségi szabályok előírásai szerinti
                           
                        
            
                   
               
               
                  
                     Frissfogyasztású hagyma:
                  
                              —
                           
                           
                              szín: a vöröses-fehértől a lilásig
                           
                        
                              —
                           
                           
                              íz: édes, zsenge
                           
                        
                              —
                           
                           
                              méret: a közösségi szabályok előírásai szerinti
                           
                        
            
                   
               
               
                  
                     Tárolásra szánt hagyma:
                  
                              —
                           
                           
                              szín: vöröseslila
                           
                        
                              —
                           
                           
                              íz: édes, ropogós
                           
                        
                              —
                           
                           
                              méret: a közösségi szabályok előírásai szerinti
                           
                        
            3.3.   Nyersanyagok (kizárólag feldolgozott termékek esetén)
      
      —
      3.4.   Takarmány (kizárólag állati eredetű termékek esetén)
      
      —
      3.5.   Az előállítás azon műveletei, amelyeket a meghatározott földrajzi területen kell végrehajtani
      
      A „Cipolla Rossa di Tropea Calabria” előállításának valamennyi műveletét, a vetéstől a betakarításig, az előállítási területen kell végezni.
      3.6.   A szeletelésre, aprításra, csomagolásra stb. vonatkozó egyedi szabályok
      
      A „Cipolla Rossa di Tropea Calabria” hagymát a betakarítást követően az alábbiak szerint dolgozzák fel:
      
                  —
               
               
                  Az újhagymákról eltávolítják a külső, földdel szennyezett buroklevelet, majd szárukat visszavágják 30–60 cm-re, és kötegelve dobozokba rakják.
               
            
                  —
               
               
                  A külső buroklevelek eltávolítása után a frissfogyasztású hagymák szárát 35–60 cm-re visszavágják, majd 1,5–6 kg-os kötegekben ládákba vagy dobozokba rakják.
               
            
                  —
               
               
                  A tárolásra szánt hagymákat egymás mellé fektetik a földre, ahol saját leveleikkel betakarva 8–15 napon át száradnak, tömörödnek, nő az ellenálló képességük és színük élénkvörös lesz. A már szárított hagymákról eltávolítható a szár, vagy a szárakat meghagyva fonat készíthető belőlük. A fonat készítéséhez – mérettől függetlenül – legalább 6 fej hagyma szükséges. A terméket zacskóba vagy ládába csomagolják, a töltőtömeg változó, legfeljebb 25 kg.
               
            A termék nyomon követhetőségének és ellenőrizhetőségének, illetve minősége megőrzésének érdekében, az előkészítési műveleteknek az előállítási területen, a helyi népszokásokban gyökerező hagyományos módszerekkel kell történniük.
      3.7.   A címkézésre vonatkozó egyedi szabályok
      
      A csomagoláson, a többi felirathoz képest kétszeres méretű betűkkel feltüntetésre kerül a „Cipolla Rossa di Tropea Calabria” OFJ jelzés, mellette az „újhagyma”, „frissfogyasztású hagyma” vagy „tárolásra szánt hagyma” típusmeghatározás és a védjegy.
      A kötegelt újhagymán és frissfogyasztású hagymán, valamint a fonatba kötött, tárolásra szánt hagymán forgalomba hozatalkor az uniós logó és a védjegy szerepel egy matricán, vagy egyéb anyagon, míg a ládákba vagy dobozokba helyezett frissfogyasztású hagyma valamennyi kötegén teljes címkét kell elhelyezni, amelyen – a termék nyomon követhetősége és tökéletes beazonosíthatósága céljából – fel kell tüntetni a cégnevet, az uniós logót, valamint a termék védjegyét és típusát.
      4.   A földrajzi terület tömör meghatározása
      
      A „Cipolla Rossa di Tropea Calabria” OFJ előállítási területe az alábbi calabriai települések közigazgatási területének egészén, vagy azok egy részén található, termesztésre alkalmas területeket foglalja magában:
      
                  a)
               
               
                  Cosenza megye:
                  Fiumefreddo, Longobardi, Serra d’Aiello, Belmonte, Amantea települések egyes részei.
               
            
                  b)
               
               
                  Catanzaro megye:
                  Nocera Terinese, Falerna, Gizzeria, Lamezia Terme, Curinga települések egyes részei.
               
            
                  c)
               
               
                  Vibo Valentia megye:
                  Pizzo, Vibo Valentia, Briatico, Parghelia, Zambrone, Zaccanopoli, Zungri, Drapia, Tropea, Ricadi, Spilinga, Joppolo, Nicotera települések egyes részei
               
            5.   Kapcsolat a földrajzi területtel
      
      5.1.   A földrajzi terület sajátosságai
      
      A „Cipolla Rossa di Tropea Calabria” hagymát a folyókat és patakokat szegélyező, part menti árterületek homokos vagy jellemzően homokos, közepesen kötött, homokos-agyagos vagy iszapos talaján termesztik, amely – bár kavicsos – nem gátolja a hagymák fejlődését és növekedését. A partmenti területek talaja a korán erő frissfogyasztású, a belterületek agyagos és homokos-agyagos talaja a késői érésű, tárolásra szánt hagyma termesztésére alkalmas. A lilahagyma napjainkban, csakúgy, mint régen, a családi kiskertekben éppúgy megtalálható, mint a nagy kiterjedésű földeken, a vidéki tájon, a táplálkozásban, a helyi jellegzetes ételek és a hagyományos receptek hozzávalói között.
      A tárgyalt területek talaj- és éghajlati viszonyai igen jó minőségű, a maga nemében egyedülálló, világszerte ismert termék előállítását teszik lehetővé.
      5.2.   A termék sajátosságai
      
      A „Cipolla Rossa di Tropea Calabria” olyan minőségbeli és organoleptikus (érzékszervi) tulajdonságai miatt közismert, mint a zsenge, édes, rendkívül könnyen emészthető hagymája. A felsorolt tulajdonságok miatt a „Cipolla Rossa di Tropea Calabria” hagymából a más fajtához tartozó hagymákhoz képest akár nyersen is biztonsággal több fogyasztható.
      5.3.   A földrajzi terület és (OEM esetében) a termék minősége vagy jellemzői vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat
      
      A „Cipolla Rossa di Tropea Calabria” OFJ elismerésére irányuló kérelmet igazolja a termék hírneve és közismertsége, amelyekre – a történelmi és bibliográfiai források tanúsága szerint – egyebek között a különféle promóciós kezdeményezéseknek köszönhetően tett szert. A hagymának a Földközi-tenger medencéjében és Calabriában való meghonosítását több történelmi és bibliográfiai forrásmű a föníciaiaknak, később a görögöknek tulajdonítja. A középkorban és a reneszánsz idején nagyra értékelték, a helyi étkezés és gazdaság fő termékének tekintették – helyben bartereztek vele, de árusították és exportálták a tengeren Tunéziába, Algériába és Görögországba is. Számos, 1700 és 1800 között Calabriába érkező, a Tirrén-tenger partját Pizzo és Tropea között bejárt utazó említi feljegyzéseiben a területen elterjedt lilahagymát. A helyi termesztők, mezőgazdasági munkások táplálékának mindig is része volt a hagyma; Dr. Albert calabriai utazó Tropeában tett látogatását követően, 1905-ben megdöbbenéssel ír a földművesek nyomorúságáról, akik csak hagymán élnek. Az 1900-as évek elején Tropeában a családi és kiskerti hagymatermesztésről áttértek a nagyobb területen folytatott hagymatermesztésre; 1929-ben, a Valle Ruffa vízvezeték révén lehetővé vált az öntözés, illetve a termés hozamának és minőségének fokozása. A Bourbonok korában a hagyma még nagyobb lendülettel terjedt az észak-európai piacokon, és hamarosan keresetté és nagyra becsültté vált, tudjuk meg a Studi sulla Calabria (Tanulmányok Calabriáról) című 1901-es keltezésű műből, amely már a hagyma formáját és a hosszúkás calabriai lilahagymát is említi. A calabriai hagymatermesztésről szóló első, rendszerezett statisztikai kimutatásokról az Enciclopedia agraria Reda (Reda agrárenciklopédia, 1936–39) számol be. A terméknek országos ismertséget hozó, egyedülálló kereskedelmi tulajdonságai – továbbá főként történelmi és kulturális értéke, amely a szóban forgó területen mindmáig jelen van a földművelésben, a konyhaművészetben, a mindennapi nyelvi idiómákban és a folklórrendezvényeken – miatt nem egy próbálkozás történt a termék utánzására, a termékleírás meghamisítására.
      
         Hivatkozás a termékleírás közzétételére
      
      Ez a közigazgatási szerv a „Cipolla rossa di Tropea Calabria” OFJ elismerésére irányuló javaslatnak az Olasz Köztársaság 2011. augusztus 10-i, 185. számú Hivatalos Közlönyében történő közzétételével a fenti kérelem vonatkozásában elindította a nemzeti kifogásolási eljárást.
      A termékleírás egységes szerkezetbe foglalt szövege az alábbi internetes oldalon tekinthető meg:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      vagy
      közvetlenül a Minisztérium honlapján (www.politicheagricole.it), (a képernyő jobb felső sarkában) a „Qualità e sicurezza” (Minőség és biztonság) címszóra, majd a „Disciplinari di produzione all’Essame dell’UE)” („Az uniós vizsgálatnak alávetett termékleírások”) menüpontra kattintva.
      
         (1)  Felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet.